पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के मामले में जालंधर में फिर लापरवाही उजागर हुई है। एक व्यक्ति कोरोना पॉजिटिव होने के बावजूद भी बाहर घूमता रहा। पुलिस के समझाने के बावजूद भी वह नहीं माना। जिसके बाद पुलिस ने अब उसके खिलाफ कोरोना संक्रमण का खतरा पैदा करने, जिला मजिस्ट्रेट के आदेश के उल्लंघन व डिजास्टर मैनेजमेंट एक्ट का केस दर्ज कर लिया है। इसके बाद अब उसे सघन निगरानी में रखा गया है।
होम आइसोलेट किया गया था लेकिन गांव में घूम रहा
गोराया के गांव औजला ढक की सरपंच शरनजीत कौर व पंच जसविंदर कौर ने बताया कि उनके गांव का सुखविंदर सिंह 27 अप्रैल को कोरोना पाॅजिटिव आया था। इसके बाद उसे होम आइसोलेट किया गया था। इसके बावजूद वह बाहर घूमता रहा। जब गांव के लोगों ने देखा तो पंचायत के सदस्यों ने इकट्ठा होकर उसे समझाया। इसके बावजूद वह नहीं माना। फिर पुलिस भी बुलाई गई। उस वक्त तो वो घर के अंदर चला गया लेकिन फिर बाहर घूमने लगा। गांव में कोरोना संक्रमण के खतरे को देखते हुए फिर पुलिस बुलाई गई।
पुलिस भी हुई परेशान तो दर्ज किया केस
इसके बावजूद वह नहीं माना तो पुलिस भी परेशान हो गई। इसके बाद पुलिस ने इस बारे में प्राइमरी हेल्थ सेंटर दुसांझ कलां के मेडिकल अफसर डॉ. मोहित चंद्र से इसकी पुष्टि कराई कि सुखविंदर कोरोना पॉजिटिव है। जिसके बाद उसके खिलाफ केस दर्ज कर अब पंचायत को उसकी निगरानी का जिम्मा सौंप दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn